Общи условия за изпълняване на поръчки от  “Андреев и Ко” ООД

· Оферти се правят безплатно по телефона,e-mail и в офисите на фирмата по приблизителни размери на клиента. Снемане на размери и правене на оферта на място струва 15лв. При осъществяване на поръчката сумата се приспада.Офертата съдържа: 1. основна, базова цена по конкретната скица, която включва изработка, доставка и монтаж на дограма с  едноплоскостен обков на посочените отваряеми места. Стандартните стъклопакети са от 2 бели стъкла по 4мм. Дебелината на целия стъклопакет е 22,5мм. за алуминиев профил и  24мм. за ПВЦ профил. 2. допълнителни отделни цени за екстри като: перваз, козирка, комарник, цветно стъкло, Ка стъкло, допълнителна дръжка, двуплоскостен механизъм и др. Демонтажът на стара дограма също се заплаща отделно, като не се гарантира, че при свалянето тя ще остане здрава. Фирмата не отговаря за извозването на старата дограма, тя се оставя на площадката на етажа. Всички допълнителни екстри, детайли и изисквания на клиента се описват подробно в договора.

· Финансови условия: Окончателната оферта с крайната цена се обявява след взимане на точните размери.Подписването на договор може да стане на място или в офиса. В момента на подписването се капарира около 1/3 от стойността на поръчката.Срок за изработка и монтаж - от 7 до 10 работни дни: точният срок трябва да е упоменат в договора. Срокът тече от подписването на договора. Доплаща се пълната сума на монтажната група веднага след монтажа. Фактура се издава само на лицето/фирмата титуляр по договор. При промяна на размерите на отворите между взимането на размерите и монтажа, фирмата не носи отговорност. Ако след подписване на договора клиентът иска да нанесе промени по скицата е длъжен да дойде до офиса /ако е нужно и до обекта/ и да се подпише и на двата екземпляра под промените. Срокът на договора започва да тече от деня на нанесените промени, а за промените по скицата се заплаща 15лв. Неустойки: при забавяне на доплащането над 3 дни се доплаща 1% за всеки изминал ден. При забавяне на монтажа над 3 дни се приспада 1% за всеки изминал ден от общата сума по договора. 

· Размери, изработка и монтаж: Посещението за взимане на размери се уговаря предварително с клиента. Взимат се външните размери и се прибавя от 1 до 3 см за запазване на фасадата. Минимални фуги за пяна: 15мм. Фирмата не носи отговорност за неточни размери, ако клиента е пожелал да работим по негови размери.Точната изработка и използваните материали се подразбират според производствената практика на фирмата. Монтажът се извършва с дюбели, винтове и пяна според монтажната практика на фирмата. Монтажът завършва на етап пяна и фирмата не извършва довършителни работи като: изрязване на пяна и трупчета, подзиждане, шпакловане или боядисване.

· Изисквания към клиента: Изрично изискване към клиента е да има ясни нива на таван и под , както и ясни нива на вътрешни и външни облицовки, мазилки и изолации. При взимане на размерите и при монтажа клиентът да осигури нормален достъп до обекта /в радиус от 2 метра около отворите /, ел. захранване /до 10м/. Клиентът да сигури компетентно лице за консултации при сключване на договора и за монтажа, в противен случай се следва монтажната практика на фирмата. Клиентът е длъжен да информира фирмата за предстоящи други ремонтни работи, преди те да са започнали. Между 14:00 и 16:00 часа се работи активно. При елементи с плъзгащи се крила фирмата не поема ангажимент за каквото и да е вкопаване на релсите. След приключването на монтажните работи, клиентът е длъжен да направи оглед за да приеме обекта и ако възникнат въпроси да се коментират на място с монтажната бригада. Посещение за оглед на рекламация се прави в срок за около две седмици

· Гаранционни условия:  Пълна гаранция: 24 месеца.  Фирмата носи отговорност  при появата на конденз само вътре в стъклопакета, между двете стъкла, но не и при конденз по стъклото отвън или по профила. Фирмата не носи отговорност за конденз, който е резултат от липсата на вентилация в помещенията или в резултат на мокри ремонтни работи, или в резултат на специфични условия в помещенията, които предразполагат към висока влажност като: растения, домашни любимци, ново строителство, нередовно/неправилно отопление и вентилация, нито за появата на мухъл и влага по стените. Налице да е подмзана пяна, хидроизолиран покрив/ горен балкон. Да не се допуска зацапване на дограмата и особено на механизмите и пантите. При доказано зацапване със строителни и други абразивни материали гаранцията не се признава. Оглед за надраскани, спукани или счупени стъкла или профили се прави от клиента при приемането на монтираната дограма. Рекламации от този род могат да не се приемат след това. При доказани удари по дограмата или удари на отваряемите крила в стени или ръбове, рекламацията не се признава. Рекламация не се признава и в следните случаи: демонтаж на крила или други детайли от дограмата, ремонтни работи по дограмата от лица, които не са служители на фирмата, при доказано пропадане на сградата. При неоснователна рекламация, посещението на представител на фирмата се заплаща 15лв.

